als_Latn dik_Latn sag_Latn
Të gjithë u shokuam paraprakisht kur mësuam se kishte një plan ogurzi për të vrarë kreun e opozitës, Edvin Rama, me 27 janar, një ditë para demonstratës funebër. Hutimin e shtoi deklarata e parë e policisë, e cila tha se prokuroria kishte lëshuar tre mandate arreste për individë që kërcënonin jetën e liderit të Partisë Socialiste. Mirëpo sa më shumë kalonte koha aq më e pabesueshme dukej lajmi.
Më pas mësuam se në bazën e një sms-je të një njeriu që i ishte dëmtuar makina në ngjarjen e dhunshme të 21 janarit ai kishte kërkuar zhdëmtimin e dëmin, përndryshe do të kishte pasoja. Mirëpo Rama i është përgjigjur me fjalë fyese. Ky person nga qyteti i Burrelit kishte identifikuar Ramën për organizimin e demonstratës, prandaj ai kishte përgjegjësi për djegien e makinës së tij… Në zemërim e sipër për humbjen e djersës së tij, ai ka nxitur të shkruajë një mesazh telefonik kundra Ramës. Në bashkëpunim me dy të tjetër mendonin të kishin një plan për të asgjësuar Ramën me një stilolaps, kështu të paktën pretendon Prokuroria, sipas informatave të SHISH stilolapsi ishte një stilolaps-pistoletë. Gjepura të paaftësish.
Sidoqoftë në këtë moment e gjithë struktura e Shërbimit sekret shqiptar, Prokuroria e përgjithshme dhe Policia e Shtetit janë alarmuar, për diçka që s’ekziston, për diçka në tentativë të tentativës dhe na kanë servirur shpikje, plane të paqena dhe alarmizma mediatike. Prokuroria ka shpallur mos-kompetencën për faktet, por ka kërkuar vetëm dënim për tentativën për vrasje. Por, te pandehurit (Luan Rami, vjeç 37, Fatos Rami, 29 vjeç dhe Afrim Kica, 33 vjeç).janë shprehur se nuk kanë lidhje me këtë plan. Kica madje tha se ka qenë në gjumë në kohën kur faktet sipas SHISH dëshmojnë se ai ishte duke realizuar planin. Ky i shkreti ndodhet në burg vetëm se po kërkonte lekët e makinës Audi, që turma barbare e Ramës shkrumboi sipas një plani të mirë-organizuar panik-ndjellës.
Afërmendsh këtu lind një pyetje tjetër: si ka mundësi ShiSh ka informacione për rrezikun e jetës së Edi Ramës, por s’ka informacione për demonstratën e dhunshme të 21 janarit? Thagmë e madhe. Përgjimet janë një mjet që Shërbimi i përdor shpesh, po aq shpesh sa telefonon poshtë e përjetë nëpër institucione kushtetuese për të marrë dhe për të dhënë informacion. Kurse prokuroria është treguar aq e zellshme për të prangosur tre të panafakë që s’kanë asnjë lidhje me Ramën. Ndonëse ky i fundit i fyen në telefon dhe organizon festa e demonstrata me pasojë vënie flake pasurisë së tjetrit.
Një tjetër konkluzion del kur mëson, sipas përgjimeve të prokurorisë dhe Shish, se këta tre të panafakë do të sulmonin me stilolaps të enjten e datë 27 janar, një ditë para demonstratës homazh në bulevard për tre të vrarët në demonstratën e 21 janarit; po përse duhej të vritej Edi Rama pikërisht një ditë përpara demonstrimit? Nëse do t’i përgjigjesh apo ta arsyetosh këtë përgjigje, kupton se ky është një bllof i sajuar në shërbim të një pseudo-komploti ku është vënë SHISH, Ina Rama dhe vetë Topi, nga frika se po i ikën karrigia. Gjithsesi, ju lumtë trima të SHISH, që pas 10 ditësh në bashkëpunim me miqtë e Prokurorisë zbuluat se jeta e Edvinit na paska qenë në rrezik të madh, por jo vendi, jo puçi, jo Kryeministri, as kryeministria. Ju nuk dinit gjë se si do të zhvillohej protesta, a rrezikohej jeta e ndonjërit, i vogël apo i madh?
Në përfundim gjithçka është një trill, një inskenim aq qesharak saqë mjerë personat që janë jo vetëm në qeli, por janë pa shtëpi dhe makinë. Seç hynte prokuroria dhe SHISH në këtë rrjet aq të alarmuar në mbrojtje gatishmërie të përforcuar një zot e merr vesh. Ky person i ka dërguar mesazh telefonik Edi Ramës me numër të identifikuar e pa u fshehur për zhdëmtim material për makinën private të tij, dhe këta i vënë prangat dhe e akuzojnë për tentativë vrasje, bile një muaj burg. Është një surprizë që prodhohet prej standardeve të dyfishta që përdorin institucionet e drejtësisë.
als_Latn als_Latn als_Latn als_Latn als_Latn als_Latn